સબંધ એટલે સમ્યક- સંપૂર્ણ રીતે સંબંધ, અર્થાત બ્રહ્મથી છૂટો પડેલો જીવ બ્રહ્મની સાથે ફરીથી જોડાઈ જાય અગર સમીપતા મેળવે કે જેથી તેના છૂટા પડવાનો- સંસારમાં જન્મ- મૃત્યુના ફેરાઓમાં અટકાવનો પ્રસંગ આવે નહીં, બીજી રીતે કહીએ તો બ્રહ્મસંબંધ એ જીવાત્માનો પરમાત્મા સાથેનો વિવાહ છે તે વિવાહ થતાં પરમાત્મા જીવાત્માનું વરણ કરે છે, જેમ વિવાહ ગોર દ્વારા થાય છે તેમ આ સબંધ ગુરુ દ્વારા થાય છે જેમ વિવાહ સમયે પ્રતિજ્ઞા લેવાય છે તેમ બ્રહ્મસબંધ વખતે જીવાત્મા પ્રતિજ્ઞા લે છે.